મોરબીના શનાળા રોડ નજીક સોસાયટીમાં રહેતા અને હીરા ઘસવાનું કામ કરતા પ્રવીણભાઈ ભીમજીભાઈ ભાલોડીયાએ મોરબી એ ડીવીઝન પોલીસ મથકમાં ફરિયાદ નોંધાવી છે કે તેના પુત્ર અમિતએ આરોપી રાહુલ કિશોરભાઈ ભાલોડીયા અને કિશોરભાઈ ભાલોડીયાને બાઈકના કાગળો નવસારીથી મંગાવી દેવાનું કહેતા જે બાબતે બોલાચાલી કરી આરોપી રાહુલ ભાલોડીયા અને કિશોરભાઈ ભાલોડીયાએ અમિતને ગાળો આપી ઢીકાપાટુંનો માર મારી આરોપી રાહુલ ભાલોડીયાએ તેની પાસે રહેલ છરી વડે તેના પિતરાઈભાઈ અમિતને છાતીના ભાગે તથા પેટના ભાગે ઘા મારી ફેફસાં અને કીડની તેમજ લીવરના ભાગે ગંભીર ઈજા પહોચાડયાની ફરિયાદ નોંધાઈ છે ગંભીર હાલતમાં યુવાનને રાજકોટ સારવાર અર્થે ખસેડાયો હતો જ્યાં સારવાર દરમિયાન તેનું મોત થતા બનાવ હત્યામાં પલટાઈ ગયો હતો અને એ ડીવીઝન પોલીસની ટીમે આરોપીને ઝડપી લઈને વધુ તપાસ ચલાવી છે.